 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ስዊዘርላንድ ኤርትራውያን ስደተኛታት ኣብ ልዕሊ የማናዊ ሰልፊ ኤስ-ቪ-ፒ ክሲ መስሪቶም 18 ሕዳር 2019 ምንጪ ስእሊ, Yonas Ghiwet መግለጺ ስእሊ, ዮናስ ገብረሂወት ከምዝብሎ እቲ ቪድዮ ኣብ ህዝቢ ጽልኢ ብምፍጣር ዝለዓለ ድምጺ ንምርካብ ተባሂሉ ዝወጸ ምዃኑ ይዛረብ ኩባንያ ጉግል ሓደ ናይ ኤስ-ቪ-ፒ SVP ዝተባህለ ስዊዘርላንዳዊ ሰልፊ ዝዘርግሖ ኣንጻር ስደተኛታት ዝቐንዐ ቪድዮ ናይ ጽልኢ መልእኽቲ ዘመሓላልፍዩ ብምባል ካብ ዩቱብ ኣውሪድዎ እቲ ቪድዮ ንኤርትራውያን ስደተኛታት ኣብታ ሃገር ምስ ዝተፈላለዩ ገበናት ዘተኣሳስር ኮይኑ ዕቑባ ክረኽቡ ዘኽእሎም ብቑዕ ምኽንያት የብሎምን ዝብል ሓበሬታ ከም ዝነበሮን ተጠባቕቲ ኤርትራውያን ስደተኛታት ኣብታ ሃገር ገሊጾም ሕሉፍ የማናዊ ክንፊ ዝኾነ ሰልፊ ኤስ-ቪ-ፒ ንጎስጓስ ምርጫ ኣብ ዘዳለዎ ቪድዮዩ ነቲ መልእኽቲ ዘርጊሕዎ ኩባንያ ጉግል ኣብ ውሽጣዊ ፖለቲካ ስዊዘርላንድ ኢድ ከም ዘእተወን ነቲ ቪድዮ ክጽዕኖ ከም ዘለዎ እቲ ሰልፊ ከም ዝጸወዐውን ጸብጻባት ማዕከናት ዜና ገሊጾም ስዊዘርላንድ ስደት ኤርትራውያን መንእሰያት ንምግታእ ዝዓለመ ገንዘባዊ ደገፍ ትልግስ ፖሊስ ደቡብ ኣፍሪቃ ንስደተኛታት ካብ ኣፍደገ ቤት ጽሕፈት ሕቡራት ሃገራት ሰጒጎም ኣፍሪቃውያን ስደተኛታት ክስጎጉ ዝጉስጉሱ ጸለምቲ ስደተኛታት እቲ ብዘፍርሕ ኣገባብን ድምጽን ዝተሰርሐ ቪድዮ ሕጂውን ኣብ ናይ ፈይስቡክ ገጽ ናይቲ ሰልፊ ሰፊሩሎ ብሰንኪዚ ድማ ማሕበር ሜድያ ኤርትራውያን ኣብ ስዊዘርላንድ መልእኽቲ ናይቲ ቪድዮ ዓሌታውን ንኤርትራውያን ስደተኛታት ዘጸልምዩ ብምባል ኣብ ከተማ ዙሪክ ኣብ መደበር ፖሊስ ክሲ መስሪቶም ኣለዉ ኣቶ ዮናስ ገብረሂወት ሓደ ካብ መራሕቲ ማሕበር ሚድያ ኤርትራውያን ኣብ ስዊዘርላንድ ንቢቢሲ ኣብ ዝሃቦ መብርሂ እቲ ቀንዲ ከነነጽሮ ንደሊ ቅድሚ ሕጂ ካብ 2014 2015 2016 ጀሚሮም ከምኡ ብዙሕ ነገራት ይገብሩ ነይሮም እዚኣ ናትና ከም ውድብ ናይ መጀመርታ ክሲ ኣብ ልዕሊ እዞም ፓርቲያ ኢሉ ቀንዲ ዕላማና ሓደ ጠጠው ከብሉ እንተ ወሓደ ከኣ ከምዚ ዓይነት ቪድዮታት ከውጽኡ ኣብ ዝሓስብሉ ክልተ ግዜ ክሓስቡ ንምግባርዩ ብምባል ማሕበሮም ነቲ ኣብ ልዕሊ ኤርትራውያን ስደተኛታት ኣብታ ሃገር ዝወርድ ዘሎ ጸለመታት ንምብዳህ ዝቖመ ምዃኑ ጠቒሱ ምንጪ ስእሊ, Getty Images እቲ ክሲ ብፖሊስን ኣኽበርቲ ሕግን ተቐባልነት ከም ዝረኸበን መርመራ ጀሚሮም ከም ዘለዉውን ኣቶ ዮናስ ተዛሪቡ ስለምንታይ እቲ ሰልፊ ከምኡ ዓይነት ኣገባብ ክጥቀም ከም ዝመረጸ ክገልጽ እንከሎ ድማ ፍርሒ ኣብቲ ህዝቢ ብምፍጣር እቲ ጽልኢ ኣማዕቢልካ ዝለዓለ ድምጺ እትረኽበሉ ደረጃ ምብጻሕዩ እታ ቪድዮውን ንሱዩ ነይሩ እቲ ዕላማኣ ብኸምኡ ካኣ ኢና ከሲስናዮም ዘለና ይብል ትሕዝቶ ናይቲ ቪድዮ እቲ ቪድዮ ዘፍርሕ ድራማቲካዊ ኣቀራርባ ዘለዎ ኾይኑ ኣብ ዝተፈላለየ እዋን ብገለ ኤርትራውያን ዝተፈጸመ ገበናት ዝበልዎን ኣብ ጋዜጣታት እታ ሃገር ዝተጻሕፈሉን ቆራሪጾም የርእዩ ብዛዕባ ጾታዊ ዓመጽን ናይ ካራ ጎነጽን ኣብ ዘልዕልሉ እዋን ንጸብጻባት ማዕከናት ዜና ብምጥቃስ ብኤርትራውያን ከም ዝፍጸም ጌሩ ዘቕርብዩ ብዘይካዚ ኤርትራውያን ስደተኛታት ኣብታ ሃገር ጾር ከም ዝኾኑን ንህዝቢ ዝወሃብ ማሕበራዊ ደገፍ ብልዕሊ 11422 ሚእታዊት ከም ዝወሰኸን ይዛረብ እዚ ካብ መጥን ንላዕሊ ዝተጋነነ ምዃኑን ንህዝቢ ንምልዕዓል ዝተኣልመ ምዃኑዩ ኣቶ ዮናስ ዝምጉት ነዚ ከምዚ ዓይነት ኣተሓሳስባ ንምቅዋምን ነቲ ኣብ መራኸቢ ብዙሃን እታ ሃገር ብዛዕብኦም ዝወጽእ ኣሉታዊ ጸብጻባት ንምክትታልን ድማዮም እቶም ኤርትራውያን ሓደ ማሕበር መስሪቶም ዘለዉ ሓደ ሰብ ብዝፈጸሞ ገበን ንምሉእ ሕብረተሰብ ከም ገበነኛ ጌርካ ከተቕርቦ ምፍታን ዓሌታውነትዩ ክብል ፕረዚደንት ናይቲ ማሕበር ዝኾነ ኣቶ ዮናስ ንትሕዝቶ ናይቲ ቪድዮ ኮኒኑ መንግስቲ ኖርወይ ሕቶ ዑቕባ ኤርትራውያን ደጊሙ ክረአ ምሕታቱ ንብዙሓት ኣሻቒሉ ስለምንታይ ንኤርትራውያን ስደተኛታት ጥራይ ዒላማ ከም ዝገበሩ ክዛረብ እንከሎ ድማ ኣብታ ሃገር ካብ ዘለዉ ማሕበረሰባት ስደተኛታት ብብዝሒ ኣብ ካልኣይ ደረጃ ዝስርዑ ብምዃኖምን ደው ኢሉ ካብቲ ጸለመ ክከላኸለሎም ዝኽእል ብዘይምህላዉዩ ኢሉ እቶም ብቑጽሪ ኣብ ቀዳማይ ደረጃ ዝስርዑ ሶርያውያን ኩነታት ሃገሮም ኣብ ግምት ብምእታዉ ክሳብ ክንድቲ ናይ ኤርትራውያን ተነጽሎ ከም ዘይኣጋጥሞም ይዛረብ ካብ 2012 ጀሚሩ መንግስቲ ስዊዘርላንድ ኣብ ልዕሊ ኤርትራውያን ዝነበሮ ናይ ዕቑባ ፖሊሲ እናኽረሮ ከመጽእ ከም ዝጸንሐ ይግለጽ ኣብ 2018ውን ቤት ፍርዲ እታ ሃገር ናይ ዕቑባ ሕቶኦም ዝተነጽገ ኣብ ሃገራዊ ኣገልግሎት ኤርትራ ዝተሳተፉ ስደተኛታት ናብ ሃገሮም እንተ ተመሊሶም ዝገጥሞም ሕማቕ ነገር የለን ክብል ምብያኑ ይዝከር ብሰንኪቲ ውሳነውን ብዙሓያት ኤርትራውያንን ዜጋታት እታ ሃገርን ነቲ እናኸረረ ዝመጸ ፖሊሲ ብምቅዋም ሰላማዊ ሰልፊ ኣካይዶም ነይሮም መንግስቲ ስዊዘርላንድ ነቲ ካብ ኤርትራ ዝምንጩ ዋሕዚ ስደተኛታት ንምግታእ ልዕሊ 200 ሚልዮን ዶላር ብመንገዲ ፕሮግራም ልምዓት ውድብ ሕቡራት ሃገራት ንኤርትራ ክህብ መዲቡ ምንባሩ ይፍለጥ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹ 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 